钦定古今图书集成/方舆汇编/职方典/第1303卷 > 《通志》
## 钦定古今图书集成/方舆汇编/职方典/第1303卷 > 《通志》

歌舞冈　在府城。《郡国志》云：“南越王佗三月三日登高处。”

曹幕山　，在东莞县西北八十里，林阴蓊蔚，大者合抱。农隙采山如织，百材于此取办。

莲花峰　在东莞县东北四里。

大鹏岭　在东莞县东南三百五十里，其脉自罗浮山来，状如飞鸟。

望云岭　，在增城县北一百七十里，下有九淋水，虽天时晴霁，亦有云气覆其上。

“南台山　” 、北台山　，在香山县南五十里，两山相对如台，故名。

石甑山　，在香山县南一百六十里，山有石如甑，土人号为“南山。”

横琴山　在香山县南二百里海中，形如横琴。三灶山　在香山县南三百里海中，周回三百馀里，林木葱翠，中有三石如灶。上川山　、下川山　在新会县西南一百四十里海中。上川石山而下川土山，二山皆产香蜡竹藤之属，而上川为优，居民以贾海为业，洪武中迁之，今为荒壤。

龙江　在顺德县

鲍姑井　在府城内。相传晋鲍靓女葛洪妻所汲处。

“放生池　” 在东莞县南。

鼋泉　，在增城县西。青山有神鼋，人有秽此水者，澍雨即至。